Inspireerituna Onu Kalverist muudan ma oma poliitikat postituste nimede ja ka strutuuri osas. Varasem mudel on muutunud puiseks ja tüütuks. Muudan selle veidi vähem puiseks, loodan, ja selliseks, et see mõjuks kirjutamisele inspireerivalt ja jätaks veidi vabamad käed. Olgu näiteks praeguse postituse nimi sellest, milline olukord olema hakkab. Takashi Miike film räägib piinamisest ja abordijäänustest - sellest tulenevalt on postituse pealkiri "piinamine ja abordijäänused". Film räägib veel tüdrukust, kellel kasvab pealaest välja suuga varustatud käsi, kuid selle mainimine läheks veidi pikaks. Tõenäoliselt hakkab nimede panemisel veel rolli mängima see kas mul on võimalik seda sõnastada kuidagi intrigeerivalt või mainida seksi, vägivalda või pedeparaadi. Loodetavasti ei muutu pealkirjad liiga Kalveri omade sarnaseks. Kui muutuvad, eks ma siis veel putitan neid.